
R E F E R A T

Privind contribuţia Municipiului Timişoara pentru anul 2010, pentru premierea echipei de baschet masculin a Clubului Sportiv Elba Timişoara
              Având în vedere adresa SC 2010- 008472/ 14.04.2010 din partea Clubului Sportiv Elba Timişoara prin care ne sunt prezentate  rezultatele deosebite obţinute de către echipa de baschet masculin în sezonul competiţional 2009- 2010 şi anume în plan intern câştigarea Cupei României precum şi calificarea în turneul final play-off al Campionatului Naţional Divizia A, propunem alocarea unei sume de 50 000 lei pentru premierea echipei de baschet masculin respectiv  jucători, antrenori şi staful tehnic, menţionaţi în anexă.
            BCM Elba Timişoara este prima echipă de jocuri sportive care aduce un trofeu naţional la Timişoara, la 19 ani distanţă de la ultima performanţă de acest fel (titlul naţional de handbal masculin obţinut de Politehnica Timişoara, în 1991). Totodată, acesta este primul trofeu din istoria baschetului timişorean, care înaintea “perioadei BCM Elba” nu obţinuse un rezultat mai bun decât locul al treilea în divizia A. 

 
Clubul Sportiv Elba Timişoara cucereşte acest prim trofeu din istoria baschetului timişorean după ce a disputat cinci finale în ultimele patru sezoane: trei în Cupa României (în 2007, 2008 şi 2010), una în campionat (în 2009) şi una în Liga Europei Centrale (în 2009). Toate aceste rezultate au fost obţinute sub comanda aceluiaşi antrenor, Dragan Petricevici, şi aproape aceluiaşi nucleu de jucători (Păltinişanu, Peşici, Markovici, Velickovici, Dzambici, Tudosă, Czmor). 
         Menţionăm că premierea echipei de baschet masculin se va efectua în cadrul unei festivităţi organizate de către Municipiul Timişoara şi Club Sportiv Elba Timişoara în termen de 15 zile de la data intrării in vigoare a HCL-ului, cu sumele prevăzute în anexă la HCL.
           Conform documentelor anexate propunem aprobarea proiectului.

